আজ বুধবার সকালে বঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) ডি ব্লকের দ্বিতীয় তলায় কার্ডিওলজি বিভাগে অনুষ্ঠিত এক আলোচনা সভায় এ কথা বলেন বক্তারা। আন্তর্জাতিক হার্ট ফেলিউর অ্যাওয়ারনেস ডে উপলক্ষে আলোচনা সভাটি আয়োজন করে ডিভিশন অব হার্ট ফেলিউর, রিহ্যাবিলিটেশন অ্যান্ড প্রিভেনটিভ কার্ডিওলজি। আলোচনায় প্রধান অতিথির বক্তব্যে বিএসএমএমইউর উপাচার্য অধ্যাপক ডা. কনক কান্তি বড়ুয়া রোগ প্রতিকারের চেয়ে প্রতিরোধের ওপর বেশি গুরুত্ব দেয়ার তাগিদ দেন।